ਦ ਫੈਲਕਨ ਐਂਡ ਦ ਵਿੰਟਰ ਸੋਲਜਰ
ਦ ਫੈਲਕਨ ਐਂਡ ਦ ਵਿੰਟਰ ਸੋਲਜਰ ਇੱਕ ਅਮਰੀਕੀ ਟੈਲੀਵਿਜ਼ਨ ਲੜ੍ਹੀ ਹੈ ਜਿਸ ਨੂੰ ਮੈਲਕਮ ਸਪੈੱਲਮੈਨ ਨੇ ਡਿਜ਼ਨੀ+ ਸਟਰੀਮਿੰਗ ਸੇਵਾ ਲਈ ਬਣਾਇਆ ਸੀ, ਅਤੇ ਮਾਰਵਲ ਕੌਮਿਕਸ ਦੇ ਕਿਰਦਾਰ ਸੈਮ ਵਿਲਸਨ / ਫੈਲਕਨ ਅਤੇ ਬੱਕੀ ਬਾਰਨਜ਼ / ਵਿੰਟਰ ਸੋਲਜਰ 'ਤੇ ਅਧਾਰਤ ਹੈ। ਇਹ ਮਾਰਵਲ ਸਿਨੇਮੈਟਿਕ ਯੁਨੀਵਰਸ ਦੀ ਦੂਸਰੀ ਟੈਲੀਵਿਜ਼ਨ ਲੜ੍ਹੀ ਹੈ ਜਿਸਨੂੰ ਮਾਰਵਲ ਸਟੂਡੀਓਜ਼ ਨੇ ਸਿਰਜਿਆ ਸੀ। ਇਸ ਦੀ ਕਹਾਣੀ ਮਾਰਵਲ ਸਿਨੇਮੈਟਿਕ ਯੁਨੀਵਰਸ ਦੀਆਂ ਫ਼ਿਲਮਾਂ ਨਾਲ ਵੀ ਜੁੜੀ ਹੋਈ ਹੈ ਅਤੇ ਅਵੈਂਜਰਜ਼: ਐਂਡਗੇਮ (2019) ਦੀਆਂ ਵਾਰਦਾਤਾਂ ਤੋਂ ਬਾਅਦ ਦੀ ਹੈ। ਦ ਫੈਲਕਨ ਐਂਡ ਦ ਵਿੰਟਰ ਸੋਲਜਰ ਦਾ ਪ੍ਰੀਮੀਅਰ 19 ਮਾਰਚ, 2021 ਨੂੰ ਹੋਇਆ ਅਤੇ ਇਸ ਵਿੱਚ ਛੇ ਐਪੀਸੋਡਜ਼ ਸਨ ਜਿਹੜੇ ਕਿ 23 ਅਪ੍ਰੈਲ, 2021 ਤੱਕ ਚੱਲੇ। ਇਹ ਮਾਰਵਲ ਸਿਨੇਮੈਟਿਕ ਯੁਨੀਵਰਸ ਦੇ ਫੇਜ਼ 4 ਦਾ ਹਿੱਸਾ ਹੈ। ਲੜ੍ਹੀ ਦੀ ਅੱਗੇ ਦੀ ਕਹਾਣੀ ਵਿਖਾਉਣ ਲਈ ਇੱਕ ਚੌਥੀ ਕੈਪਟਨ ਅਮੈਰਿਕਾ ਫਿਲਮ ਵੀ ਬਣ ਰਹੀ ਹੈ।